הנדנדה (פרגונאר)

הנדנדה (בצרפתית: L'Escarpolette) הוא ציור בשמן של הצייר הצרפתי ז'אן אונורה פרגונאר מהמאה ה-18. היצירה מוצגת באוסף וולאס שבלונדון, והיא נחשבת כאחת מהיצירות החשובות ביותר בתקופת הרוקוקו וכיצירתו הנודעת ביותר של פרגונאר.Ingamells, John (1989). The Wallace Collection, Catalogue of Pictures, Vol III, French before 1815. Wallace Collection. p. 164.
250px|ממוזער|שמאל|"הנדנדה" מאת פרגונאר. שני הציורים מציגים דמויות צעירות המשחקות בטבע, אך בעוד "הנדנדה" מתמקדת בפשטות עליזת הילדות, הנדנדה המאוחרת מעבירה רמזים ארוטיים ומתוחכמים. שניהם ממחישים את שליטתו של פרגונאר בתנועה ובקומפוזיציה. הקשר ביניהם מדגיש את המעבר מהתמימות למשחקי חיזור.
אודות היצירה
בציור מתוארת אישה צעירה המתנדנדת על נדנדה. בצד שמאל ניתן לראות גבר צעיר שחבוי מבין השיחים ושנמצא בנקודת תצפית על הנערה. בצד ימין עומד בין הצללים גבר מבוגר המושך בנדנדה. ניכר כי הגבר המבוגר אינו מבחין בגבר הצעיר. האישה משליכה את נעלה השמאלית בעוד היא מתנדנדת. בציור ישנם שני פסלים; האחד משמאלה ומעל האישה המתנדנדת. הפסל שם את ידו על פיו כסימן לשתיקה. צמד הפסלים השניים נמצא לצד האיש המבוגר בצד ימין.

הציור הוזמן תחילה מהצייר , והבקשה כללה ציור של אדם והפילגש שלו. דויאן סירב לבקשה מפני קלות הדעת של מהות היצירה, והוא העביר את המשימה לפרגונאר.Collé, Charles. Journal et mémoires de Charles Collé sur les hommes de lettres, les ouvrages dramatiques et les événements les plus mémorables du règne de Louis XV (1748-1772). III. Paris: Firmin Didot Frères, Fils et Cie. pp. 165–166. סגנון היצירות ה"קלות דעת" הוביל לדיון נרחב בקרב פילוסופים של עידן הנאורות שטענו כי אדם מכובד צריך לבקש אומנות המתאימה למעמדו ולא יצירות בסגנון "קליל דעת".

זהות מחזיק הציור הראשון לא ידועה. ידוע שהציור הוחזק על ידי איכר שהוצא להורג על ידי גיליוטינה ב-1794 ולאחר מכן הציור הוחרם על ידי הממשלה. גם המרקיז  והדוכס  החזיקו את הציור לתקופות מסוימות. לאחר מותו של דה מורני בשנת 1865, לורד הרטפורד, , רכש את הציור במכירה פומבית. לורד הרטפורד היה מייסד של אוסף וולאס, היכן שהיצירה מוחזקת עד היום.Ingamells, 165.
200px|ממוזער|ימין|"אביב" מאת פייר אוגוסט קוט
ישנם עוד שני עותקים ליצירה; האחד היה שייך לאדמונד ג'יימס דה רוטשילדWallace Collection (1908). Catalogue of the Oil Paintings and Water Colours in the Wallace Collection (8th ed.), p. 94. ובו לאישה הייתה שמלה כחולה ולא ורודה כמו ביצירה המקורית.Bremmer, Jan (1991). From Sappho to De Sade: Moments in the History of Sexuality. Routledge. pp. 80–81. . עותק שני של הציור נמצא כיום ב שבורסאי, וזוהי גרסה קטנה יותר מהציור המקורי. פרגונאר לא צייר את שני העותקים.  

בין אוגוסט לנובמבר 2021 עברה היצירה שימור רגיש באוסף וואלאס במאמץ להפוך את תהליך ההתיישנות הטבעי, שהפחית את מראה הציור. בגלל חשיבותו, הציור כמעט ואינו מוצג בציבור, והוא לא נוקה במשך יותר מ-100 שנה. כתוצאה מכך, משטח הצבע הוסתר על ידי ורנית שהצהיבה קשות, בעוד שריטוש ישן נעשה לגלוי.

היצירה השפיעה והיוותה השראה על אמנים אחרים. כמו כן, היצירה זכתה להתייחסויות רבות בתרבות הפופולרית. למשל, המשורר האמריקאי ויליאם קרלוס ויליאמס כתב פואמה בשם "דיוקנה של הגברת" שבה ישנה התייחסות ליצירה.והתפרסמה בסרטים של דיסני "פלונטר" ולשבור את הקרח" בתור תמונה לקירות בממלכה.

במהלך המאה ה־19 שבו אמנים צרפתים לעסוק בנושא הנדנדה מתוך נקודת מבט שונה, תוך שמירה על מטען סמלי של חיזור, אהבה צעירה וקלילות חושנית. דוגמה בולטת לכך היא ציורו של פייר אוגוסט קוט "אביב" (1873), שבו מתוארים זוג מאהבים צעירים יישובים על נדנדה ביער ירוק, כשהאישה מחבקת את בן זוגה בתנועה אינטימית אך מעודנת. יש שהשוו בין שתי היצירות בשל הדמיון בקומפוזיציה ובשילוב של ארוטיקה מרומזת עם טבע פורה. עם זאת, בעוד הנדנדה של פרגונאר שופעת הומור שובבי וסצנה פרועה של מבט אסור, מציג אביב גרסה מהוגנת יותר, רגשית וסנטימנטלית, אשר מתאימה לרוח האקדמיה של המאה ה־19.

קישורים חיצוניים

 הערות שוליים 

קטגוריה:ציורים מהמאה ה-18
קטגוריה:ציורי שמן
קטגוריה:עצים בציורים
קטגוריה:ציורי זוגות
קטגוריה:ציורים של קופידון
קטגוריה:ציורים באוסף וולאס
קטגוריה:ז'אן-אונורה פרגונאר: ציורים